PolyAgent/wiki_georgian_en_parallel_20231101 huggingface dataset:
მუხრანის ბრძოლა

მუხრანის ბრძოლა 1582 — ბრძოლა ქართლისა და ოსმალეთის ლაშქარს შორის. ქართლის მეფე სიმონ I სპარსელთა მხარდაჭერით იბრძოდა აღმოსავლეთ საქართველოდან ოსმალთა მთლიანად განდევნისათვის. ქართლისა და კახეთის სამეფოების ლაშქარმა ალყა შემოარტყა თბილისს. ოსმალეთის სულთანმა არზრუმისა, დიარბექირისა და ჩილდირის ბეგლარბეგებს დაავალა აღმოეჩინათ დახმარება თბილისის გარნიზონისათვის. აგვისტოს ბოლოს ოსმალთა 20 ათასიანი არმია ახალქალაქში ჩავიდა. აქ ოსმალებს ჩილდირის ბეგლარბეგი მანუჩარ II (იგივე მუსტაფა) შეუერთდა. ოსმალთა ლაშქარი მანუჩარ II-ის რჩევით ბორჯომის ხეობაზე გავლით მუხრანის ველზე დაბანაკდა. ამ დროს იმერეთის, ოდიშისა და გურიის ლაშქარმა ოსმალთა ბრძანებით ქართლის სამეფო დაარბია. სიმონ I თავს დაესხა მუხრანთან დაბანაკებულ მტერს და სასტიკად დაამარცხა იგი. გადარჩენილმა ოსმალებმა ძლივს მიაღწიეს თბილისამდე. ქართველთა ლაშქარს დიდძალი ნადავლი და თბილისისათვის გათვალისწინებული ხაზინა ჩაუვარდა ხელთ. სამცხეში დაბრუნებულმა ოსმალებმა მარცხი მანუჩარს დააბრალეს და მისი შეპყრობა დააპირეს, მაგრამ მანუჩარმა და მისმა მხლებლებმა ბრძოლით გააღწიეს ოსმალთა ბანაკიდან. სამცხის ათაბაგი ისევ გაქრისტიანდა და სამცხეში ოსმალთა წინააღმდეგ ბრძოლას ჩაუდგა სათავეში.
იხილეთ აგრეთვე
საქართველოს ბრძოლების სია
ხატისოფლის ბრძოლა
ლიტერატურა
საქართველოს ისტორიის ნარკვევები, ტ. 4, თბ., 1973;
სვანიძე მ., საქართველოს-ოსმალეთის ურთიერთობის ისტორიიდან XVI-XVII სს., თბ., 1971;
ისტორია - სრული კურსი აბიტურიენტთათვის, ნუგზარ მოლაშვილი, გვ. 108, თბ.: „ცის ნამი“, 2010, ISBN 978-9941-419-01-0.
საქართველოს ბრძოლები
XVI საუკუნის ბრძოლები
ოსმალეთის ბრძოლები
მუხრანი
წერილი (ჯგუფი)

წერილი (ჯგუფი)
წერილი, წარსულში ცნობილი, როგორც ამორალი — ქართული ალტერნატიული მუსიკის ჟანრის ჯგუფი.
ისტორია
ჯგუფი ჩამოყალიბდა 1995 წელს თბილისში და მას „ამორალი“ ერქვა. შემადგენლობაში შედიოდნენ: გია თოიძე (ვოკალი, გიტარა); ლევან სვანიძე (ბასი); კოტე კალანდაძე (გიტარა); დათუნა თოიძე (დრამი).
1996 წელს ჩაწერეს სინგლი „ოთხივე მხარეს“. ამავე წელს შედგა მათი დებიუტი ფესტივალზე „მარგარიტა 1996“. 1997 წელს ჯგუფს დაემატა სანდრო კაპანაძე (კლავიში, საქსოფონი), რომელთანაც ერთად ჩაწერეს ალბომი „უძირო გზა“. მალე დასარტყამ ინსტრუმენტებზე დათუნა თოიძე შეცვალა დათო მაჭავარიანმა (კაკადუ), კოტე კალანდაძე კი გიორგი ჟორჟოლიანმა (ჟორჟიკა). 1999 წელს ჯგუფი დროებით დაიშალა.
2001 წელს გია თოიძემ და ლევან სვანიძემ აღადგინეს ჯგუფი ახალი სახელწოდებით „წერილი“. 2005 წელს გამოვიდა ალბომი „სხივი“. 2009 წელს ჩაწერეს რიგით მესამე ალბომი „ამ ქალაქში“.
2014 წელს გამოვიდა ჯგუფის მეოთხე სტუდიური ალბომი დანგრეულ სახლში.
ჯგუფის წევრები
გია თოიძე (ვოკალი, გიტარა)
ლევან სვანიძე (ბასი)
აჩიკო ქელბაქიანი (გიტარა)
მინდია გაბაშვილი (დრამი)
დისკოგრაფია
უძირო გზა - 1997
სხივი - 2005
ამ ქალაქში - 2009
დანგრეულ სახლში - 2014
მუსიკის ხმა - 2015
მასაში გხედავ - 2019
რესურსები ინტერნეტში
რევიუ: ამორალი – უძირო გზა (1997)
სქოლიო
ქართული როკ-ჯგუფები
ქართული ალტერნატიული ჯგუფები
A State of Trance 2006

A State of Trance 2006 — 2006 წლის კრებული. გამოიცა არმინ ვან ბიურენის მიერ. დისკი გამოსცა ლეიბლმა Armada Music.
სიმღერების სია
დისკი №1
მაიკ ფოილი - Shipwrecked (ჯონ ო’კალაგანი vs. მაიკ ფოილი Club Mix)
Sunlounger - White Sand (DJ Shah's Original Mix)
ლეონ ბოლიერი & ელზა ჰილი - No Need To Come Back (Vocal Mix)
მეთიუ დიკი - Timeless (Digifruitella dub)
კარენ ოვერტონი - Your Loving Arms (Club Mix)
DJ Shah - Beautiful (Glimpse Of Heaven) (Long Island Dub)
Niyaz - Dilruba (Junkie XL Remix)”
Basic Perspective - Small Step On the Other Side (Elevation Remix)
Zirenz - Edge Of Space (Whiteroom Remix)
ჯოდი ვისტერნოფი - Cold Drink, Hot Girl (The Original Mix)
Incolumis - One With Sanctuary
ჯოუს ამნესია vs. შაუნ მიტისკა - My All (Flash Brothers Remix)
Envio - For You (Outro Edit)
დისკი №2
Arksun - Arisen
Fable - Above
ო’კალაგანი & კერნი - Exactly
კიაუ vs. ალბერტი - Walk Down (KvA Club Mix)
Kuffdam & Plan - Dream Makers (Original Mix)
M.I.K.E. - Voices From The Inside (M.I.K.E.'s Progressiva Mix)
DJ Govenor - Red Woods
კიაუ vs. ალბერტი - Kiksu (Original Mix)
ჰიროიუკი ოდა - Transmigration
Under Sun vs. Signum - Captured (Sebastian Brandt Remix)
Mannix vs. Kaymak - World Gone Mad
Stoneface & Terminal - Venus
არმინ ვან ბიურენი - Control Freak (სანდერ ვან დუმის Remix)
ტომას ბრონზვაირი - Shadow World (Original Mix)
გიუსიპე ოტავიანი & მარკ ვან ლინდენი - Until Monday
არმინ ვან ბიურენი - Sail
სქოლიო
A State of Trance
არმინ ვან ბიურენის ალბომები
2006 წლის ალბომები
გუსტავო დიას ორდასი

გუსტავო დიას ორდასი
გუსტავო დიას ორდას ბოლანიოსი (დ. 12 მარტი, 1911 , სიუდად-სერდანი, მექსიკა — გ. 15 ივლისი, 1979, მეხიკო, მექსიკა) — მექსიკელი პოლიტიკური მოღვაწე. მექსიკის პრეზიდენტი 1964–1970 წლებში ინსტიტუციურ-რევოლუციური პარტიის წევრი.
ლიტერატურა
Smith, Peter H., "Mexico Since 1946: Dynamics of an Authoritarian Regime," in Bethell, Leslie, ed., Mexico Since Independence. Cambridge, UK. Cambridge University Press. 1991.
მექსიკის პრეზიდენტები
დაბადებული 12 მარტი
დაბადებული 1911
გარდაცვლილი 15 ივლისი
გარდაცვლილი 1979
კაპეტინგა

კაპეტინგა — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პასუსის შემადგენლობაში.
2010 წლის მონაცემებით, მოსახლეობა 7 089 ადამიანს შეადგენდა, მოსახლეობის სიმჭიდროვე 23 79 კმ²-ზე. ფართობი 297 937 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Г̄

Г̄, г̄ — გაფართოებული კირილური დამწერლობის ასო.
კოდების ცხრილი
„Г̄“ უნიკოდის სიმბოლოებით შემდეგნაირად ჩაიწერება:
კირილური ასოები
მერისი

მერისი, აკავრეთა — მდინარე საქართველოში, აჭარის ავტონომიურ რესპუბლიკაში ქედის მუნიციპალიტეტში. სათავე აქვს შავშეთის ქედის ჩრდილოეთ კალთაზე, ზღვის დონიდან 2236 მ. ერთვის მდინარე აჭარისწყალს დაბა ქედის მახლობლად. სიგრძე 19 კმ, მდინარის აუზის ფართობი 134 კმ², საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, წყალმცირობა — ზაფხულსა და ზამთარში. საშუალო წლიური ხარჯი 6,86 მ³/წმ.
ლიტერატურა
სქოლიო
აჭარისწყლის შენაკადები
აჭარის ავტონომიური რესპუბლიკის მდინარეები
ალექსეი შეინის ძეგლი

ალექსეი შეინის ძეგლი — რუსი სახელმწიფო მოღვაწის, გენერლის, ბოიარინის (1695 წლიდან) და პირველი რუსი გენერალისიმუსის (1696) — ალექსეი შეინისადმი მიძღვნილი მონუმენტი. მდებარეობს როსტოვის ოლქის ქალაქ აზოვში, რუსეთი.
ალექსეი შეინი მონაწილეობდა 1687-1689 წლების ყირიმის ლაშქრობებში და პეტრე I დიდის ბრძანებით, ჩაახშო სტრელეცის აჯანყება. აზოვის მეთაურის თანამდებობაზე ყოფნის განმავლობაში მოგებული ბრძოლებისთვის, მას უმაღლესი სამხედრო წოდება მიენიჭა.
მონუმენტი გაიხსნა 2009 წლის 12 ივნისს. პროექტის ავტორები იყვნენ რუსეთის დამსახურებული მხატვარი მ. ლუშნიკოვი და რუსეთის მხატვართა კავშირი წევრ-კორესპონდენტი ვ. პ. მოკროუსოვი.
მისამართი: აზოვის ისტორიული ცენტრი, მოსკოვის ქუჩა, № 23
აღწერა
ალექსეი შეინის, პირველი რუსი გენერალისიმუსის, ბრინჯაოს ძეგლი, აზოვის ისტორიულ ცენტრში, კვარცხლბეკზე აღიმართა. გენერალს, ერთ ხელში ხმალი აქვს მოთავსებული, ხოლო ფეხით — ციხესიმაგრის ქვას ეყრდნობა. მონუმენტის სიმაღლე კვარცხლბეკთან ერთად, დაახლოებით, 5 მეტრია. სკულპტურაზე გამოსახულია წარწერა:
პეტრე I დიდის ძეგლთან, აზოვის ციხესიმაგრესთან და ადგილობრივ ისტორიულ მუზეუმთან ერთად, შეინის მონუმენტი რუსეთისა და აზოვის ისტორიისადმი მიძღვნილ არქიტექტურულ კომპლექსს ქმნის.
ისტორია
1695-1696 წლებში პეტრე I დიდმა წამოიწყო აზოვის ლაშქრობები ოსმალეთის იმპერიის წინააღმდეგ. 1696 წლის ლაშქრობაში რუსეთის არმიას სარდლობდა ა. შეინი. ბრძოლების შედეგად რუსეთის არმიას ჩაბარდა აზოვის ციხესიმაგრე. მეორე ლაშქრობაში მიღწეული წარმატების გამო ალექსეი შეინს მიანიჭეს გენერალისიმუსის უმაღლესი სამხედრო წოდება. აზოვის არება იყო რუსეთის იმპერიის ერთ-ერთი პირველი წარმატებით დასრულებული სამხედრო მოქმედება XVII საუკუნეში ოსმალეთთან ბრძოლის პერიოდში.
რესურსები ინტერნეტში
ПАМЯТНИКИ ИСТОРИИ И АРХИТЕКТУРЫ.
Памятник А.С. Шеину
Памятник первому русскому генералиссимусу, соратнику Петра Великого, боярину Алексею Семеновичу Шеину
Памятник Шеину
სქოლიო
აზოვის ძეგლები
რაიან ჯონსონი

რაიან ჯონსონი
რაიან კრეიგ ჯონსონი (დ. 17 დეკემბერი, 1973) — ამერიკელი კინორეჟისორი, სცენარისტი, მემონტაჟე და მსახიობი. სანდენსის კინოფესტივალზე 2005 წელს მიიღო ჟიურის სპეციალური ჯილდო ორიგინალური ხედვისთვის, სადებიუტო სრულმეტრაჟიანი ფილმისთვის „აგური“. იგი არის ფილმების „ძმები ბლუმები“ და „დროის მარყუჟი“, აგრეთვე ტელესერიალის „Breaking Bad“ სამი ეპიზოდის რეჟისორი.
ჯონსონი აგრეთვე ცნობილია როგორც „უკანასკნელი ჯედაის“, „ვარსკვლავური ომების“ მერვე, გაგრძელების ტრილოგიაში კი მეორე ფილმის რეჟისორი.
რესურსები ინტერნეტში
სქოლიო
დაბადებული 1973
დაბადებული 17 დეკემბერი
ამერიკელი კინორეჟისორები
ამერიკელი სცენარისტები
ამერიკელი მსახიობები
Azanuy-Alins

Azanuy-Alins or Sanui i Alins is a municipality located in the province of Huesca, Aragon, Spain. According to the 2004 census (INE), the municipality has a population of 179 inhabitants.
References
Municipalities in the Province of Huesca
ივანე მაჩაბელი

ივანე მაჩაბელი
ივანე გიორგის ძე მაჩაბელი (დ. 8 თებერვალი [ ძვ. სტ. 27 იანვარი], 1854, თამარაშენი, ახლანდელი ქურთის მუნიციპალიტეტი — გ. 8 ივლისი [ ძვ. სტ. 26 ივნისი], 1898, თბილისი) — ქართველი მწერალი, მთარგმნელი და საზოგადო მოღვაწე.
ბიოგრაფია
ივანე მაჩაბელი დაიბადა გაღარიბებული მემამულის გიორგი მაჩაბლის ოჯახში. ბავშვობა მან უკიდურეს გაჭირვებაში გაატარა. ივანე აღზარდა პაპიდამ, ელენე დიასამიძემ. ივანე მაჩაბელმა 14-15 წლის ასაკში დაიწყო ლექსების წერა. საშუალო ცოდნას იგი თბილისში, გიმნაზიაში იღებდა. ჭაბუკი გატაცებით ეწაფებოდა ქართულ და რუსულ ლიტერატურას, ბეჯითად სწავლობდა უცხო ენებს. გიმნაზიის კურსის დასრულებიდან ერთი წლის შემდეგ, 1871 წელს, გაემგზავრა პეტერბურგში, თავის ძმასთან – ვასილთან, რომელიც უნივერსიტეტში იურიდიულ ფაკულტეტზე სწავლობდა.
ივანე მაჩაბელი ამ დროს ბუნებისმეტყველებით იყო გატაცებული და სწორედ ამ დარგზე შევიდა პეტერბურგის უნივერსიტეტში. მალე, ძმის ზეგავლენით, იგი დაინტერესდა იურიდიული მეცნიერებით და ეს ფაკულტეტიც დაასრულა. პეტერბურგის უნივერსიტეტში ორ ფაკულტეტზე სწავლას ი. მაჩაბლისათვის ხელი არ შეუშლია გაეღრმავებინა თავისი ერუდიცია ლიტერატურისა და ხელოვნების სფეროში. იგი გაუტაცნია პროგრესულ საზოგადოებრივ იდეებს.
ივანე მაჩაბლის მსოფლმხედველობაზე მნიშვნელოვანი ზეგავლენა მოახდენეს 60-70-იანი წლების რუსეთის რევოლუციონერ-დემოკრატებმა. ამ დროს რუსეთის რევოლუციურ-ხალხოსნურ მოძრაობაში მონაწილეობას იღებდნენ მოწინავე ქართველი ახალგაზრდებიც. აღსანიშნავია, რომ ქართველ რევოლუციონერ ხალხოსნებს სამშობლოში დაბრუნებისას პრაქტიკულად დაუკავშირდა ივანე მაჩაბელი.
1873 წლის ზაფხულში, ბანკის საქმეების გამო, პეტერბურგში ჩავიდა ილია ჭავჭავაძე, რომელიც ახლო ურთიერთობაში იყო ვასილ მაჩაბელთან. ივანე მაჩაბელმა ილიას გაუზიარა თავისი განზრახვა და სთხოვა ერთად ეთარგმნათ შექსპირის ნაწარმოებები. 1873 წლის „კრებულის“ მეათე ნომერში დაიბეჭდა „მეფე ლირის“ პირველი მოქმედების თარგმანი.
1874 წელს ივ. მაჩაბელი სამშობლოში დაბრუნდა და იმავე წლის ბოლოს, აგრონომიულ მეცნიერებათა შესწავლის მიზნით, გაემგზავრა ოპენჰაიმის აკადემიაში (შტუტგარტის მახლობლად), სადაც ორი წელი დაჰყო.
1878 წელს ივ. მაჩაბელი საფრანგეთიდან პეტერბურგს გაემგზავრა, სადაც ქართველ სტუდენტთა წრეში მოხსენებებს კითხულობდა ლიტერატურულ თემებზე, ერთი წლის შემდეგ იგი საბოლოოდ დაბრუნდა საქართველოში და ლიტერატურულ-პუბლიცისტურ მოღვაწეობას მიჰყო ხელი. 1883 წელს იგი გაზეთ „დროების“ რედაქტორი ხდება. მაგრამ 1885 წლის სექტემბერში, გაზეთი დაიხურა მთავრობის მიერ, მეფის ხელისუფლების საწინააღმდეგო წერილების სისტემატურად ბეჭდვის გამო, გაზეთის რედაქტორი კი პასუხისგებაში მისცეს და სამუდამოდ აუკრძალეს რაიმე გამოცემის რედაქტორობა.
1897 წლის მაისში ივანე მაჩაბელი მძიმე ავად გახდა ჩირქოვანი პლევრიტით. 1898 წლის 26 ივნისს ქალაქში ხმა დაირხა ივანე მაჩაბლის უგზო-უკვლოდ დაკარგვის შესახებ.
რესურსები ინტერნეტში
ივანე მაჩაბელი, ცხოვრება, შემოქმედება
ივანე მაჩაბელი — Nateba.Websail.Net
ქართველი მწერლები
ქართველი მთარგმნელები
ქართველი საზოგადო მოღვაწეები
ქურთის მუნიციპალიტეტში დაბადებულები
Dmitry, Prince of Abkhazia

Dmitry, Prince of Abkhazia
Dmitry Giorgievitch Sharvashidze, or Umar Bey, was briefly the Prince of Abkhazia in 1821–1822. He was a colonel in the Russian army. He converted to Christianity and was baptised into the Orthodox faith under the name of Dmitry.
He succeeded as the Prince of Abkhazia on the death of his father, February 7 (or November 13) 1821. He was poisoned at Lykhny by Urus Lakoba, October 16, 1822.
Ancestry
References
1822 deaths
Abkhazian former Muslims
Princes of Abkhazia
Converts to Eastern Orthodoxy from Islam
House of Shervashidze
ზუგდიდის მუნიციპალიტეტის დროშა

ზუგდიდის მუნიციპალიტეტის დროშა — ზუგდიდის მუნიციპალიტეტის სახელმწიფო სიმბოლო გერბთან ერთად. მიღებულია ზუგდიდის მუნიციპალიტეტის საკრებულოს მიერ, 2018 წლის 6 ივლისის, № 64 დადგენილებით.
აღწერილობა
დროშა წარმოადგენს მართკუთხედის ფორმის ქსოვილს, რომლის ცენტრში მოთავსებულია ოქროს ჯვარი. ჯვრის მკლავები ეხება დროშის კიდეებს და დროშის ველს, 4 არათანაბარ ნაწილად ყოფს: I და III მეოთხედი სიგანით ისე შეეფარდება II და IV მეოთხედების როგორც 3/7. დროშის I და III მეოთხედები ლაჟვარდის ფერია, ხოლო II და IV მეოთხედები — ძოწის. ოქროს ჯვარზე მოთავსებულია ჰერალდიკური ფარი ოქროს მცირე არშიით და ცენტრში ღვთისმშობლის ოქროს კვართით. ჯვრის მკლავების სისქე წარმოადგენს დროშის სიმაღლის 1/5. დროშის პროპორციაა 2:3.
წინა დროშის აღწერილობა
დროშის ძოწის ველზე გამოსახულია ოქროს ჯვარი, რომლის მკლავების გადაკვეთა ხდება დროშის მარჯვენა მხარეს, დროშის 1/3-ზე. ჯვრის მკლავების სისქე წარმოადგენს დროშის სიმაღლის 1/5. დროშის პროპორციაა 2:3.
სქოლიო
რესურსები ინტერნეტში
ზუგდიდის მუნიციპალიტეტის დროშა და გერბი
საქართველოს მუნიციპალური დროშები
ზუგდიდის მუნიციპალიტეტი
მუკუზანი (ღვინო)

მუკუზანი (ღვინო)
მუკუზანი — კახეთის მხარეში, მუკუზანში მოყვანილი საფერავისგან დამზადებული ადგილწარმოშობის დასახელების, კონტროლირე­ბადი უმაღლესი ხარისხის წითელი მშრალი ღვინო. მუკუზანი ძველდება მუხის კასრში სულ ცოტა 3 წელი, მაშინ როცა ქინძმარაული ორი წელი, ხოლო საფერავი მხოლოდ ერთი.
მუკუზანი გამოირჩევა მუქი წითელი ფერით, სურნელში იგრძნობა მუხისა და კენკროვანის ტონები. მუკუზანს უხდება ტრადიციული ქართული ტკბილეული და შემწვარი ხორცის კერძები.
ალკოჰოლის შემცველობა უნდა იყოს 10,5-12,5 % და ტიტრული მჟავიანობა 6,0-7,0 %. მუკუზანი იწარმოება 1888 წლიდან.
მუკუზანი მიიჩნევა საფერავისგან ნაწარმოებ საუკეთესო მშრალ ღვინოდ. აქვს მრავალი საერთაშორისო მედალი.
რესურსები ინტერნეტში
"მუკუზანი წითელი ღვინო"
"Hvino News" - ქართული მეღვინეობის ინფორმაციები
ქართული ღვინის კატალოგი
ქართული ღვინო
ადგილწარმოშობის დასახელების ღვინოები საქართველოში
ბარბერინის დიპტიქი

ბარბერინის დიპტიქი, პეირესკ-ბარბერინის სპილოს ძვალი — ბიზანტიური სპილოს ძვლის ფირფიტა იმპერიული დიპტიქიდან. თარიღდება გვიანი ანტიკური ხანით. დაცულია ლუვრში (პარიზი, საფრანგეთი). იგი წარმოაჩენს იმპერატორს, როგორც ტრიუმფალურ გამარჯვებულს. ზოგადად დათარიღებულია VI საუკუნის პირველი ნახევრით და მიეკუთვნება კონსტანტინოპოლის იმპერიულ სახელოსნოს. იმპერატორად ჩვეულებრივ ასახელებენ იუსტინიანე I-ს, ანასტასიოს I-ს ან ზენონს. წარმოადგენს მნიშვნელოვან ისტორიულ დოკუმენტს, რადგან უკავშირდება ავსტრაზიის დედოფალ ბრუნჰილდას. უკანა ნაწილზე გამოსახულია ფრანკთა მეფეების სია, ბრუნჰილდას ყველა ნათესავი და მიუთითებს დედოფალთა პოზიციებს ფრანკთა სამეფო ოჯახებში. დედოფალმა იგი ეკლესიას შესწირა, როგორც აღთქმის მიხედვით შესრულებული გამოსახულება.
მიუხედავად იმისა, რომ ბარბერინის დიპტიქი საკონსულო დიპტიქი არ არის, მაინც იზიარებს მის ბევრ დეკორაციულ სისტემას. იმპერატორი წარმოდგენილია დაპყრობილი ბარბაროსის თანხლებით, რომელიც მის მარცხნივ დგას და შარვალშია გამოწყობილი. მიწაზე გართხმულ ალეგორიულ ფიგურას, რომელიც შესაძლოა დაპყრობილ ან ხელახლა დაპყრობილ ტერიტორიას გამოსახავდეს, უჭირავს იმპერატორის ტერფი მადლობის ან მორჩილების ნიშნად. ანგელოზი კი მას თავზე ადგამს ტრადიციულ პალმის გვირგვინს (რომელიც დღეისათვის დაკარგულია).
ლიტერატურა
Antony Cutler, "Barberiniana. Notes on the Making, Content, and Provenance of Louvre OA. 9063", Tesserae : Festschrift für Josef Engemann, Jahrbuch für Antike und Christentum, Ergänzungsband 18, 1993, p. 329-339 ;
Danièle Gaborit-Chopin, in Byzance, l'art byzantin dans les collections publiques françaises (catalogue of an exhibition at the Louvre, 3 November 1992 – 1 February 1993), Paris, 1993, numéro 20, p. 63-65 ;
A. Héron de Villefosse, « L'Ivoire de Peiresc », Mémoires de la Société nationale des Antiquaires de France, 75, 1915-1918, p. 267-295 ;
Kitzinger, Ernst, Byzantine art in the making: main lines of stylistic development in Mediterranean art, 3rd-7th century, 1977, Faber & Faber, ISBN 0571111548 (US: Cambridge UP, 1977).
რესურსები ინტერნეტში
Catalogue entry on the Louvre's Atlas database
ბიზანტიური სპილოს ძვალი
რალფ აბერკრომბი

რალფ აბერკრომბი (დ. 7 ოქტომბერი, 1734 — გ. 28 მარტი, 1801) — ბრიტანელი ფელდმარშალი, შოტლანდიელი.
ბიოგრაფია
1756–1763 წლებში მონაწილეობდა შვიდწლიან ომში. 1793–1794 წლებში მეთაურობდა ინგლისელ ბრიგადას ნიდერლანდებში. 1795–1797 წლებში იყო ინგლისის არმიის მთავარსარდალი ვესტინდოეთში, ებრძოდა ფრანგებს და ესპანელებს, დაიპყრო კ. ტრინიდადი. 1800 წელს დაინიშნა ინგლისის ხმელთაშუა ზღვის სამხრეთის ძალების სარდლად. 1801 წელს გაიგზავნა ეგვიპტეში ფრანგების არმიის წინააღმდეგ საბრძოლველად. აბუკირის ბრძოლაში აბუკირთან 21 მარტს დაამარცხა ფრანგები, რომელშიც იგი სასიკვდილოდ დაიჭრა.
ლიტერატურა
სქოლიო
ბრიტანელი სამხედრო მოღვაწეები
დაბადებული 7 ოქტომბერი
დაბადებული 1734
გარდაცვლილი 28 მარტი
გარდაცვლილი 1801
ნეგეირა-დე-მუნიისი

ნეგეირა-დე-მუნიისი — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლუგოს პროვინციის ფონსაგრადის კომარკის შემადგენლობაში. ფართობი — 72,26 კმ². მოსახლეობა — 215 კაცი (2020 წ.).
იხილეთ აგრეთვე
ლუგოს მუნიციპალიტეტები
რესურსები ინტერნეტში
ნეგეირა-დე-მუნიისის მუნიციპალიტეტის ოფიციალური საიტი
სქოლიო
ლუგოს მუნიციპალიტეტები
ლუგოს ქალაქები
ორბოძალი

ორბოძალი — მთა საქართველოში, შიდა ქართლის მხარეში. მდებარეობს მდინარეების მეჯუდისა და პატარა ლიახვის წყალგამყოფ სამების ქედზე. სიმაღლე 1953 მ. აგებულია ზედაცარცული თიხაფიქლებითა და ქვიშაქვებით, სამხრეთ და დასავლეთ კალთა ციცაბოა, დანარჩენი — დამრეცი, შემოსილია მეორეული სუბალპური მდელოთი.
ლიტერატურა
შიდა ქართლის მხარის მთები
გრივი

გრივი — მარცვლეულის საწყაო ახლო აღმოსავლეთის ქვეყნებში. XV საუკუნემდე გავრცელებული იყო საქართველოშიც. იტევს დაახლ. 100 კგ მარცვლეულს.
ლიტერატურა
ჯავახიშვილი ივ., ისტორიის მიზანი, წყაროები და მეთოდები წინათ და ეხლა, წგ. 3, ნაკვ. 3 – ქართული საფას-საზომთამცოდნეობა ანუ ნუმიზმატიკა-მეტროლოგია, ტფ., 1925;
ჯაფარიძე გ., ნარკვევი ქართული მეტროლოგიის ისტორიიდან (IX–XIX სს.), თბ., 1973.
მასის საზომი ერთეულები
პასაჟენი (პარაიბა)

პასაჟენი (პარაიბა)
პასაჟენი — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 300 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ პატუსის შემადგენლობაში.
2010 წლის მონაცემებით, მოსახლეობა 2 233 ადამიანს შეადგენდა, მოსახლეობის სიმჭიდროვე 19.96 კმ²-ზე. ფართობი 111 876 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
სინსიკაპის რაიონი

სინსიკაპის რაიონი — რაიონი პერუში, ლა-ლიბერტადის რეგიონის ოტუსკოს პროვინციაში. მდებარეობს ზღვის დონიდან 2 284 მეტრზე. 2007 წლის მონაცემებით, მოსახლეობა 8 308 ადამიანს შეადგენდა, სიმჭიდროვე 18 ადამიანი კმ²-ზე. ფართობი 452.95 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლა-ლიბერტადის რეგიონის რაიონები
ოტუსკოს პროვინციის რაიონები
კიკაბიძე

კიკაბიძე
საკუთარი სახელი კიკაბიძე შეიძლება აღნიშნავდეს ერთ-ერთ შემდეგ პიროვნებათაგანს:
ბუბა კიკაბიძე — მსახიობი, საესტრადო მომღერალი
კობა კიკაბიძე — პოლიტიკოსი
ლუკა კიკაბიძე — ფეხბურთელი
მამუკა კიკაბიძე — სპორტსმენი (მკლავჭიდი)
ქართული გვარები
იუნესკოს მსოფლიო მემკვიდრეობის ძეგლები ურუგვაიში

იუნესკოს მსოფლიო მემკვიდრეობის ძეგლები ურუგვაიში
2015 წლის მონაცემებით ურუგვაიში 2 იუნესკოს მსოფლიო კულტურული მემკვიდრეობის ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1031 ძეგლია შეტანილი, მათ შორის 0,2 % ურუგვაის ძეგლებია.
გარდა ამისა, იუნესკოს საცდელ სიაში კანდიდატის სტატუსით შეტანილია 3 ძეგლი.
ცხრილი
ობიექტის გეოგრაფიული მდებარეობა
საცდელი სია
ცხრილში შეტანილია ძეგლები, იუნესკოს მიერ მსოფლიო მემკვიდრეობის საცდელ სიაში დამატების თარიღის მიხედვით.
რესურსები ინტერნეტში
Uruguay — UNESCO World Heritage Centre
სქოლიო
ურუგვაი
ნოვიი-შუგანი

ნოვიი-შუგანი — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 124 ადამიანი. რაიონულ ცენტრ ბაკალიდან დაშორებულია 32 კილომეტრით. უახლოესი რკინიგზის სადგურია ტუიმაზი, რომელიც დაშორებულია 107 კმ-ით.
2002 წლის აღწერის მიხედვით მოსახლეობის უმრავლესობას თათრები (49 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბაკალის რაიონის სოფლები
Inquisitor angustiliratus

Inquisitor angustiliratus is a species of sea snail, a marine gastropod in the family Pseudomelatomidae, the turrids and allies.
Description
The length of the shell attains 39.5 mm, its diameter 10.8 mm.
Distribution
This species occurs in the Gulf of Aden.
References
Sysoev, A.V. (1996b) Deep-sea conoidean gastropods collected by the John Murray Expedition, 1933–34. Bulletin of the Natural History Museum of London, Zoology, 62, 1–30
External links
angustiliratus
Gastropods described in 1996
Ainaro Municipality

Ainaro Municipality
Ainaro is one of 13 municipalities of East Timor, in the southwest part of the country. It has a population of 59,175 (census 2010) and an area of 804 km2. Its capital is the city of Ainaro, a small mountain town.
Etymology
The name of the municipality is derived from 'Ai Naruk', the local Mambai language word for "tall tree", and refers to a species of tree that grows in the region. Ainaro is a Portuguese approximation of Ainaru, the Mambai and Tetum derivation.
The traditional name of the region, 'Orluli', is still used today by during ceremonies, such as the sergala, to greet important guests.
Geography
Ainaro has a great abundance of rivers and fertile terrain for agriculture. It has a coastal area, on the Timor Sea, but also mountainous zones, including the highest point in East Timor, Mount Ramelau (2,960 m), also known as Tatamailau, which lies near the border with Ermera.
The borders of the municipality are identical to that of the same in Portuguese Timor, with the following exceptions: during the Indonesian occupation, the then subdistrict of Turiscai became part of Manufahi from Ainaro, and the then subdistrict of Hato-Udo became part of Ainaro in exchange. The then subdistrict of Mape-Zumalai became part of Cova Lima in 2003.
The municipality borders Aileu to the north, Manufahi to the south, Cova Lima to the southwest, Bobonaro to the west, and Ermera to the northwest.
History
Ainaro played an important role during the brutal Indonesian occupation of East Timor, providing shelter for the mountain-based guerrilla resistance army. Former guerrilla leader and former President Xanana Gusmão, as a actually Prime Minister of 2023-2027 spent many years directing the resistance from Ainaro.
Administrative posts
The municipality's administrative posts (formerly sub-districts) are:
Ainaro administrative post (place of capital Ainaro)
Hato-Udo Administrative Post
Hatu-Builico Administrative Post
Maubisse Administrative Post
Demographics
62.4 % of the population speaks Mambai as mother tongue, 29.1 % Tetum and 7.5 % Bunak. 400 persons are speaking Kemac. 99.1 % are Catholics, 0.9 % protestants, 0.03 % Muslim and only 19 persons are following still the traditional beliefs (census 2015).
References
Notes
Bibliography
External links
– official site (in Tetum with some content in English)
– information page on Ministry of State Administration site
Municipalities of East Timor
ალან ბოლი

ალან ბოლი (Alan Ball; *13 მაისი, 1957, ატლანტა, ჯორჯია) — ამერიკის კინოაკადემიის ჯილდოს - ოსკარის მფლობელი სცენარისტი, რეჟისორი, პროდიუსერი და მსახიობი, ყველაზე უკეთ ცნობილი სცენარით ოსკარის მფლობელი კინოფილმისთვის "ამერიკული სილამაზე" და ტელეარხი HBO-სთვის შექმნილი დრამატული სერიალით "ექვსი ფუტი მიწის ქვეშ".
ამერიკელი ტელერეჟისორები
ამერიკელი სცენარისტები
Bili, Azerbaijan

Bili, Azerbaijan
Bili is a village in the municipality of Marzəsə in the Astara Rayon of Azerbaijan.
References
Populated places in Astara District